
гр. Силистра, ул.” П.Мутафчиев” № 80, тел.: 086/818 446, факс: 086/823 917

e-mail: mbalss@abv.bg
Р Е Ш Е Н И Е
№15/12.10.2017 г.
За определяне  на изпълнител на обществена поръчка.
На основание чл.108 т.1 от ЗОП и отразени резултати в протоколи и окончателен доклад във връзка с чл. 103 ал. 3 от ЗОП на комисия назначена със Заповед №328/05.10.2017г. на Изпълнителния  директор на „МБАЛ-Силистра” АД гр.Силистра, за разглеждане и оценка на постъпилите оферти в публично състезание с предмет:  -  „Транспортиране на хемодиализирани лица от адреса им по местоживеене на територията на област Силистра до ОХД при „МБАЛ – Силистра” АД и обратно,  съгласно поименен списък и график”. ОП е открита с решение №1567/12.09.2017г. и публикувана под номер 01098-2017-0004 в РОП с прогнозна стойност 110 833,33 лв. без ДДС.

Оферти за участие са представили участниците:

1. „Колев Автотранс” ЕООД, оферта с вх. №1424/03.10.2017 г. – с час  16:20. 

2. ЕТ „Павлин Павлов - Магнус” , оферта с вх №1425/03.10.2017 г. – с час  16:25. 

В доклада си  комисията е класирала участниците въз основа на икономически най-изгодната оферта, която се определи по критерия за възлагане: „най-ниска цена, както следва:
Първи -  „Колев Автотранс” ЕООД, оферта с вх. №1424/03.10.2017 г. 

Втори -  ЕТ „Павлин Павлов - Магнус” , оферта с вх №1425/03.10.2017 г. 

Класирането на участниците се основава на извършеното от комисията оценяване,  съобразно предварително обявения критерий. Оценяването на допуснатите участници  е извършено след установяване съотвествието на офертите с изискванията за личното състояние  и поставените от възложителя критерии за подбор, както и установено съответствие  на офертите с предварително обявените условия.
 В доклада си по чл. 103, ал. 3 от ЗОП комисията предлага на  възложителя да бъде сключен договор с класирания на първо място участник „Колев Автотранс” ЕООД, оферта с вх. №1424/03.10.2017 г. 

Предвид горното

Р Е Ш И X :
І. Предвид горното, като взех предвид, че за участника са изпълнени условията по чл. 109 от ЗОП, на основание чл. 108 от ЗОП определям:

1. За изпълнител на обществената поръчка с предмет:   „Транспортиране на хемодиализирани лица от адреса им по местоживеене на територията на област Силистра до ОХД при „МБАЛ – Силистра” АД и обратно,  съгласно поименен списък и график”, открита с решение №1567/12.09.2017г. и публикувана под номер 01098-2017-0004 в РОП - „Колев Автотранс” ЕООД, оферта с вх. №1424/03.10.2017 г.
2.С определения за изпълнител участник да се сключи договор за обществена поръчка в едномесечен срок след влизане в сила на решението за определяне на изпълнител (който е 10-дневен от получаването от всички участници на настоящото решение), но не преди изтичане на 14-дневен срок от уведомяването на участниците за решението за определяне на изпълнител.

3. При подписването на договора, изпълнителят следва да представи документи /освен ако посочените обстоятелства в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път/ за доказване липсата на основания за отстраняване:

· за обстоятелствата по чл. 54, ал. 1, т. 1 от ЗОП - свидетелство за съдимост;

· за обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на възложителя и на кандидата или участника;

                     - за обстоятелството по чл. 54, ал. 1, т. 6 - удостоверение от органите на Изпълнителна агенция "Главна инспекция по труда"; 
                    - гаранция за изпълнение в размер на 5 % върху прогнозната стойност на договора без ДДС.

4. Настоящото решение да бъде изпратено до участниците в тридневен срок от издаването му на основание чл. 43 ал. 1 и ал. 2 от ЗОП. В деня на изпращането решението, докладът и протоколите от работата на комисията да бъдат публикувани в профила на купувача, при условията на чл. 24, ал. 1 т.5  от ППЗОП.

5. Информация за сключения договор да се изпрати в АОП за вписване в Регистъра на обществените поръчки, в срок до 30 дни след сключването на договора.

6. В деня на публикуването на обявлението за възлагане на обществената поръчка договорът за обществена поръчка да се публикува в профила на купувача.

7. Документацията по провеждането на процедурата да се съхранява до изтичането на 5 години след приключване изпълнението на договора.

Протоколите и докладът на комисията са публикувани на профила на купувача на адрес: http://mbal-silistra.bg/tender.
 Решението може да бъде обжалвано в 10-дневен срок от получаването му, пред Комисията за защита на конкуренцията с копие до възложителя.

12.10.2017 г.                                      Изпълнителен директор: /п/ съгл. чл. 4 от ЗЗЛД






/д-р Даниела Димитрова Костадинова/
